o
Oscar-palkittu elokuva Slummien miljonääri kertoo tarinan pojasta,
joka onnistui pakenemaan Intian slummielämästä.
CBN:n Orphan's Promise -projekti auttaa slummien lapsia joka päivä.
Kuvittele, minkälaista olisi asua tällaisella slummialueella.
Täällä Aktar ja Rashid kasvoivat väkivaltaisen isänsä huostassa.
Isäni joi paljon eikä välittänyt, oliko meillä mitään syötävää.
Meidän täytyi oppia selviytymään ilman häntä.
Aloimme varastella rahaa. Varastimme myös metallia.
Joskus meillä ei ollut ruokaa päiväkausiin,
ja jouduimme nukkumaan lattialla.
Aktarin ja Rashidin tilanne tuli kuitenkin muuttumaan pian.
Heidän isänsä lähetti heidät CBN:n rahoittamaan lastenkotiin.
Saamme joka päivä ruokaa. Täällä on rauhallista elää,
ja saamme nukkua hyvissä sängyissä.
Tykkään käydä oppitunneilla ja opetella lukemaan ja kirjoittamaan.
Tänne tullessani minulla ei ollut mitään.
Sain uusia vaatteita, kirjoja, kyniä ja kengät.
Nämä pojat ovat kokeneet muutoksen myös sydämissään
ja antaneet elämänsä Jeesukselle.
Ennen en elänyt hyvää elämää, mutta tänne tultuani Jeesus muutti minut.
Haluan isona pastoriksi, koska haluan kaikkien uskovan Jeesukseen.
Sitten voimme kaikki päästä yhdessä taivaaseen.
Myös Aktarilla on unelmia.
Jeesus on muuttanut elämäni täysin. Haluan lääkäriksi,
jotta voin hoitaa avuttomia lapsia.
Tässä lastenkodissa on tilaa 26 lapselle.
Suunnitelmissa on kuitenkin laajentaa kotia niin,
että sinne voitaisiin ottaa 100 lasta.
CBN haluaa olla tässä mukana.
Kun näen slummissa elävät lapset, muistan oman lapsuuteni.
Toivon, että hekin löytävät uuden elämän.
Eikö olekin hienoa kuulla näiden lasten todistusta Jeesuksesta?
Tämä kaikki alkoi sinunlaisistasi ihmisistä, jotka halusivat auttaa.
Emme voi auttaa kaikkia slummilapsia, mutta jos Jumala
asettaa jonkun meidän eteemme, meidän tulee toimia.
Kiitos teille, että olette auttaneet meitä siinä.
Orphan's Promise -projektin kautta CBN auttaa lapsia 40 eri maassa.
Ryhtyisitkö 700 Clubin tukijaksi?
Voimme muuttaa maailmaa, kun toimimme yhdessä.
Slummien miljonääri oli hyvin koskettava elokuva, mutta oli
järkyttävää nähdä, kuinka rikolliset ottivat kiinni orpoja
ja sokeuttivat heitä, jotta orvot kerjäisivät paremmin.
Heitä todella vammautettiin eri tavoin.
On järkyttävää, että tällaista tehdään lapsille rahan takia.
Tätä tapahtuu myös muualla, kuin Intiassa.
Useat näistä orvoista eivät ole koskaan nukkuneet oikeassa
sängyssä. He eivät ole ikinä omistaneet mitään.
Heistä on ihmeellistä saada kynä tai reppu ja käydä oppitunneilla.
Eikö orvoista ja leskistä huolehtiminen olekin puhdasta
ja tahratonta jumalanpalvelusta? Nyt sinulla on tähän mahdollisuus.
Seuraavaksi kuulemme erään gansterin tarinan.
Setäni olivat nuoria ja liikkuivat kaduilla.
Ihannoin heidän elämäänsä ja
luulin, että miehen kuuluukin elää niin.
Kohta näet, kuinka tämä kovanaama päätti jättää katuelämän.
Antakaa lasten tulla minun tyköni, älkääkä estäkö heitä,
sillä heidän kaltaistensa on taivasten valtakunta.
Katso lapsia. Voit oppia heiltä.
Joka ei ota Jumalan valtakuntaa vastaan niinkuin lapsi,
hän ei pääse sinne sisälle.
Kun otamme Jeesuksen vastaan pelastajanamme,
meistä tulee Jumalan lapsia. Oletko jo pannut uskosi häneen?
Teini-ikäisenä Lecrae Moore ripusti autoonsa onnenesineen.
Kerran se auttoi häntä välttämään vankilan ja
myöhemmin se pani lopun Lecraen katuelämälle.
Lecraen isä jätti perheen tämän ollessa pieni.
Tämä horjutti omanarvontuntoani. Isäni mielestä huumeet olivat
tärkeämpiä, kuin hänen oma poikansa.
Hän lähti mukaan hip hop -kulttuuriin.
Setäni olivat nuoria ja elivät jengielämää, käyttivät huumeita.
Ihannoin sitä ja halusin tulla samanlaiseksi jengiläiseksi.
Halusin samanlaiset tatuoinnit ja näin ensimmäistä kertaa aseen.
Luulin, että miehen tuli olla sellainen.
Istuin jengiläisten sylissä ja imin kaikki vaikutteet
hip hop -kulttuurin kehittyessä ympärilläni.
Teini-iässä Lecraen elämästä tuntui silti puuttuvan jotain.
Tiesin, että elämäntapani ei tuonut tyydytystä. Jahtasin valtaa,
nautintoja ja omaisuutta.
Tiesin, että en ikinä löytäisi tyydytystä tällä tavalla.
Hän piti Raamattua autossaan onnea tuovana esineenä.
Kerran poliisit ottivat hänet kiinni ja löysivät hänen hallustaan huumeita.
Poliisi näki Raamatun autoni penkillä.
Hän tuli luokseni ja sanoi: "Autossasi on Raamattu".
Hän kysyi tiesinkö, mistä Raamattu kertoo.
Vastasin, että minun tarvitsee tietää.
Poliisi sanoi päästävänsä minut menemään, koska hän haluaa minun
alkavan lukea Raamattua. Ele kosketti minua.
Hän meni ystäviensä kanssa kristilliseen konferenssiin.
Hän puhui Jeesuksen kärsimyksistä, kun hän kantoi ristinsä Golgatalle.
Tyrmistyin tajuttuani, että Jeesus oli tehnyt tämän minun takiani.
En halunnut enää jatkaa entisenlaista elämääni,
joten painoin pääni, pyysin anteeksi ja aloin itkeä.
Lecrae yritti elää kristittynä, mutta kävi yhä opiskelijabileissä.
Elämä meni väärään suuntaan.
Eräänä iltana huusin Jumalaa ja sanoin, että tapan itseni.
Pyysin häntä pysäyttämään minut millä keinolla hyvänsä,
kunhan hän ei tappaisi minua.
Pian Lecrae joutui vakavaan auto-onnettomuuteen.
Autoni kääntyi ympäri, mutta en saanut yhtään naarmua.
Ymmärsin, että minun oli muututtava.
Myöhemmin samana yönä hän antoi koko elämänsä Jumalalle.
Tajusin, että olin elänyt valheessa, enkä voinut löytää
tyydytystä muussa kuin Jeesuksessa.
Halusin kaikkien tajuavan saman asian.
Lecrae painatti tarinansa traktaatteihin, joita hän alkoi
jakaa kampuksella.
Olin ylpeä siitä, että todistukseni oli paperilla.
Minua haukuttiin ja minulle naurettiin, mutta olin muuttunut.
Pian hän oppi, että voisi yhdistää uskonsa ja räppäämistaitonsa.
Luulin, ettei Jumala pidä rap-musiikista.
Sitten joku raamattupiiriläisistä kysyi, miksen räppää Jeesuksesta.
Samassa hetkessä improvisoin Jeesus-räpin. He pitivät siitä.
Tajusin, että ehkä Jumala haluaakin käyttää taitoani.
Hän alkoi vierailla nuorisovankiloissa.
Kolmen vuoden ajan kävin joka viikonloppu kertomassa Jeesuksesta
ja räppäämässä ylistysbiisejä.
Hänen musiikkinsa on levinnyt ympäri maailman. Hänen uusin
albuminsa Rebel pääsi Itunes-listan kakkoseksi.
Haluan käyttää taidettani rohkaistakseni seurakuntia tekemään
työtä kaduilla.
Haluan jälleenrakentaa kaupunkeja ja nähdä kaupunkien tulevan uskoon.
Jos ei tunne Jeesusta, koko elämän tarkoitus menee ohi.
Haluan ihmisten viettävän ikuisuuden Jeesuksen luona.
Hän on löytänyt kaipaamansa isän rakkauden Jumalan luota.
Hän rakasti minua, vaikken ansainnut sitä.
Olen kiitollinen tästä suuresta uudesta perheestä ja taivaan
isästä, joka pitää meistä kaikista huolen.
Mikään ei vedä tälle vertoja.
Tämä todistus varmasti koskettaa jokaista miestä.
Elämä on täynnä valintoja, mutta emme voi valita osaamme.
Lecrae ei voinut muuttaa sitä tosiasiaa, että hänen isänsä meni
omia polkujaan.
Lecrae hylättiin ja hän joutui etsimään omaa tietään.
Etsiminen ei ole huono asia, kunhan löytää etsimänsä.
Vei kauan, ennenkuin Lecrae kuuli Jumalan kutsun.
Hän melkein joutui linnaan ja melkein kuoli kolarissa.
Jumala halusi kiinnittää hänen huomionsa.
Kun hän pysähtyi, Jumalan sana sai vaikuttaa hänen elämässään.
Pat puhui aikaisemmin siitä, kuinka meillä on isä, joka ei ikinä
jätä meitä ja joka auttaa meitä joka tilanteessa.
Hän ei tahdo vain auttaa meitä, vaan myös olla yhteydessä meihin.
Tätä ei ymmärrä, ennenkuin tutustuu häneen.
Mutta sinä tiedät omasta kokemuksestasi,
etteivät omaisuus, nautinnot tai valta voi tyydyttää ihmistä.
Kaikki se nautinto on häviävää.
Jumala on sama eilen, tänään ja ikuisesti.
Hän on luvannut, ettei ikinä hylkää meitä.
Todellinen tyydytys löytyy siitä, kun luoja on yhteydessä luotuunsa.
Mikään muu ei voi korvata tätä.
Jos olet etsinyt onnea muista paikoista, niinkuin Lecrae,
voit tänään tehdä uuden valinnan.
On olemassa pysyvämpi tapa elää. Mitä valitset?
Saatat haluta miettiä tätä asiaa ja palata siihen myöhemmin,
mutta ikuisuus on todellista.
Nyt voit löytää suhteen Jumalan kanssa. Lähdetkö mukaan?
Vastaatko hänelle myöntävästi? Sinut luotiin tätä varten.
Nyt sinulla on mahdollisuus avata sydämesi hänelle. Rukoile kanssani.
Pysähdy hetkeksi ja rukoile kanssani. Jumala odottaa sinua.
Isä, minun isäni. Pyydän sinua olemaan Jumalani.
Pyydän, että tulet elämääni.
Kiitos Jeesus siitä, että kuolit ristillä minun syntieni takia.
Pyydän, että annat kaiken anteeksi. Tiedän, että minun on muututtava.
Sinä valitsit minut, ja minä tahdon valita sinut.
Jeesus, ole pelastajani ja elämäni Herra.
Annan sinulle koko elämäni ja pyydän, että muutat minut.
Näytä minulle, kuka olet ja opeta minua, kuinka elää sinulle.
Tiedän, että tunnet minut. Haluan tuntea sinut ja olla kanssasi.
Täytä minut Pyhällä Hengelläsi. Tarvitsen voimaasi,
jotta voin muuttua.
Pyhä Henki, puhu minulle ja anna minun ymmärtää ja totella.
Kiitos iankaikkisesta elämästä. Vastaan sinulle tänään myöntävästi.
Rukoilen Jeesuksen nimessä, aamen.
Seuraavaksi kuulemme vakavan onnettomuuden kokeneesta naisesta.
En voinut edes niellä. Jouduin käyttämään vaippoja ja sain ruokani
letkun kautta. Vasen puoleni oli halvaantunut.
Seuraavaksi näet, miten hänen elämänsä pelastui.
Tarvitsetko rukousta?
Soita tai kirjoita meille, niin rukoilemme puolestasi.
Haluan kertoa teille erään hämmästyttävän tarinan.
Julie sai kolarissa sellaisen aivovamman,
josta ei yleensä herätä.
Julie heräsi, mutta ensin hän sai käydä taivaassa.
29-vuotiaana Julie joutui hyvin vakavaan auto-onnettomuuteen.
Teini-ikäinen ajaja ajoi punaisten läpi ja törmäsi hänen autoonsa
80 kilometrin tuntinopeudella.
Törmäys kohdistui hänen niskaansa ja päähänsä ja tuotti aivovaurion.
Julien keho alkoi kuolla.
Kun palokunta saapui paikalle, he eivät löytäneet pulssia.
Hänet vietiin sairaalaan tajuttomassa tilassa.
Aivokäyrän mukaan aivot olivat lopettaneet toimintansa.
Aivorunko säätelee hengitystämme ja sydämen toimintaa.
Sitä voidaan sanoa elämämme keskukseksi.
Julien aivorunkovaurio oli niin vakava,
että selviytymismahdollisuudet olivat minimaaliset.
En uskonut hänen heräävän.
Julie pysyi monta viikkoa koomassa. Lääkärit eivät uskoneet hänen
toipuvan ja kehottivat vanhempia siirtämään Julien hoivakotiin.
Jos aivovammapotilas ei pysty hengittämään eikä puhumaan,
eikä hallitsemaan ruumiintoimintojaan,
hänen elämänsä on surkeaa. En vain uskonut hänen toipuvan.
Julien vanhemmat eivät luopuneet toivosta, vaan rukoilivat ihmettä.
Lääkärien suureksi hämmästykseksi
Julie heräsi 6 viikkoa onnettomuuden jälkeen.
Yhtäkkiä heräsin aivan kuin herätään aamulla.
Fyysisesti en voinut tehdä mitään. En pystynyt nielaisemaan,
vasen silmäni ei auennut, olin vaipoissa ja minua syötettiin
letkun kautta. Vasen puoleni oli halvaantunut.
Fyysisistä rajoitteista huolimatta Julie oli täyttynyt toivolla.
En tuntenut olevani yksin.
Tunsin Herran läsnäolon koko toipumiseni ajan.
Hän oli kanssani koko ajan.
Tämä johtui läpikäymästäni kokemuksesta.
Kooman aikana Julie sai nähdä vilauksen taivaasta.
Taivas oli valtavan iso, eikä sillä ollut rajoja.
Oli vain täydellinen rauha.
Tiesin, että olin taivaassa, koska olin kuollut.
Minua ei pelottanut, vaan olin iloinen. Tunsin päässeeni kotiin.
Hän muistaa nähneensä isoäitinsä.
Isoäitini sanoi, että joudun menemään takaisin.
Sanoin, etten voi mennä takaisin. Silloin hän sanoi, että paranen.
Silloin tuntui siltä, kuin joku olisi laittanut lämpimän peiton
ympärilleni. Tiesin, että se oli Herrani läsnäolo.
Isoäitini kehotti minua tulemaan takaisin ja olemaan onnellinen.
Sitten heräsin.
Julie oli hengissä, mutta edessä oli vaikea toipuminen.
Kyselin Jumalalta, miksi en saanut jäädä taivaaseen.
Miksi jouduin palaamaan tähän rikkinäiseen ruumiiseen?
Olin erittäin vaikeasti vammautunut.
En tiedä, kuinka olisin jaksanut toipua,
ellei Jumala olisi antanut minulle tuota toivontäyteistä kokemusta.
Kaksi kuukautta fysioterapian aloittamisen jälkeen, Julien vasen
puoli alkoi tuntea ja liikkua. Toipuminen oli ihme.
Juliella oli 4 prosentin todennäköisyys selvitä hengissä.
Useimmat tällaisista potilaista joutuvat jäämään hoivakotiin
erittäin vaikeasti vammautuneina.
Julien kohdalla tapahtui todellinen ihme.
Oppikirjan mukaan hänen olisi pitänyt kuolla.
10 vuotta onnettomuuden jälkeen Julie osallistui triathloniin.
Ihmiset eivät usko, kun kerron osallistuneeni triathloniin.
Tiedän, että kaikki on mahdollista, koska olen tavannut Herran.
Nyt Julie kiertää puhumassa ihmisille, joilla on ollut
samanlaisia vammoja.
Haluan heidän tietävän, että vammat eivät vähennä heidän arvoaan.
Hän on myös kirjoittanut kirjan kokemuksistaan.
Suhtaudun vakavasti siihen, että minulla on vielä tehtävää täällä
maan päällä.
Herra on kanssani. Tiesin sen aiemminkin, mutta nyt se on selvää.
Hänellä on hyviä suunnitelmia elämälleni.
Tunnen näin entistä vahvemmin.
Hänellä on suunnitelma tulevaisuudelleni. Toivoa on.
Hän on löytänyt toivon. En voi kuitenkaan moittia häntä
siitä, että hän olisi mieluummin jäänyt taivaaseen.
Veronica kertoo, että hänen oikeaan rintaansa oli ilmestynyt kystia.
Hänellä diagnosoitiin hikirauhastulehdus.
Mikään hoitomuoto ei tuntunut auttavan.
Eräänä päivänä Veronica katseli 700 Clubia ja kuuli,
kun Pat sai tiedon sanan naisesta, jolla on kysta. Pat rukoili,
että kysta häviää. Veronica otti tämän tiedon sanan itselleen.
Kahden päivän päästä kaikki kystat olivat hävinneet ja kipu oli poissa.
Emme tunteneet häntä, mutta Jumala tunsi hänet.
Robert kirjoittaa, että hänen molemmissa silmissään todettiin
silmäpohjan rappeuma. Oikean silmän tila oli vakaa, mutta vasen silmä
jatkoi rappeutumistaan ja hän näki siitä erittäin huonosti.
Eräänä päivänä, kun Robert katsoi 700 Clubia, Terry sai tiedon sanan
katsojista, joilla on silmäpohjan rappeuma. Terry sanoi Herran
parantaneen heidät.
Robert uskoi tiedon sanan itselleen ja heti hän näki paremmin.
Kaksi viikkoa myöhemmin lääkäri totesi, ettei hänellä enää ollut
silmäpohjan rappeumaa.
Rukoillaan yhdessä. Mitä sinä tarvitset?
Kaikki on mahdollista Jumalallemme. Kerro hänelle tarpeestasi.
Me rukoilemme puolestasi.
Isä, kiitämme siitä, että olet isämme.
Kiitos siitä, kuinka toimit ihmisten hyväksi.
Näet heidän kipunsa.
Jeesuksen nimessä käskemme heitä paranemaan.
Koskettakoon Jumalan voima sinua ja nostakoon elämääsi varjostavan
pilven, Jeesuksen nimessä.
Ota vastaan rukousvastauksesi.
Koen, että David-niminen mies rukoilee jotakin henkilökohtaista.
Jumala on kuullut rukouksesi ja hän vastaa siihen.
Jeesuksen nimessä, aamen.
Kiitos, että rukoilit kanssamme.
Voit myös soittaa esirukoilijoillemme.
Lopuksi vielä nämä sanat Luukaksen evankeliumista 11:10.
Sillä jokainen anova saa, ja etsivä löytää,
ja kolkuttavalle avataan.
Jumalle kaikki on mahdollista.
Seison sydämesi ovella ja koputan.
Tulen jokaisen luo. Haluan oppia tuntemaan sinut
ja haluan sinun tuntevan minut.
Joku kolkuttaa sydämesi ovea. Hän on Jeesus Kristus.
Kutsutko hänet sisään? Soita tai kirjoita meille tänään.
Kun haluat jutella sinusta välittävän ihmisen kanssa,
soita esirukoilijoillemme.
Suomennos: Hanna Tischer